D'incerto
Cristoforo Zabata
1588

D'INCERTO.
Tà che de gentilezza, e cortesia
Tra quente a Zena sen porte ra sciò.
Vui con ra vostra chiera sauoria
Poressi a un desperou da refrigerio
E un'homo rallegrà quando s'astria.
Saressi a parei me degna d'imperio
Se come bella sei fuissi pietosa
Verso chi de seruiue hà desiderio.
Ro mondo non harè chiù bella cosa
De vui certo ve zuro in veritè
Se fuissi a chi ve serue gratiosa.
Mi so ben che tra quenti inamorè
Sen steti d'un gran pezzo in fina chie
Chiù fidè, chiù costanti, e chiù lee.
No son da mette a parangon con mie
Perche anchuo di ri pari me son tenti
Che puoeran numerasse in sù re die.
No me vuoegio auantà como ri foenti
Fan spesso, ni men fà l'achouentou
Che à vui digo ro vero ingenuamenti.
Sò ben che vui direi che m'hei prouou
Un tempo, e che no son quello che digo
E che v'ho dro parei vostro inganou
Di piu che mi no ue sarò inemigo
Per questo e dinne chiù se ue sauei
Che no vestimo unna petacha, o un figo.
Son homo chi m'attacho a ro deuei
Ni m'astizzo se ben m'è dito in chiera
Cosa c'haggie za dito e che a sea uei.
Confesso e vei che za fò tempo ch'era
Seruitò vostro, e si de cuoe u'amaua
Che per vui ogn'atra Donna in odio m'era.
E so che quanto chiù mi m'inzegnaua
De daue in ogni cosa compimento
Massime in zò che chiù ve delettaua.
Tanto vui chiù de dame ogn'hò tormento
Goeiui, onde mi quasi desperou
L'anthò fei de lassaue pensamento.
Ma (si dighe) che cosa m'e zouou
Se trei meisi no l'hò possua indurà
Cosi vui m'hauei guasto e affueiturou.
Donca haggie compasson dro me gran mà
Che cosi come v'amo e ben rason
Che con tant'atro amò m'haggie a pagà.
No vuoeggie Donna ingrata esse caxon
Che viue in chiento mi chi sempre vuoegio
Seruiue in vita, e dapoè mortè ancon.
Chiù no me pentirò, ma ben vuoeggio
Pregà che tusto v' desmenteghe
Ni moe zò ch'è passaou me butte in oggio,
Ve prego donca che me comande
Zò che ve chiaxe che strauorentera
Mi ve compiaxerò se me proue.
Ma vui mostreue un pco men crudera
Azò che come bella haggie ancon vanto
In iouere pietose esse primera,
Questo è madonna tutto quello, e quanto
Mi ue requero, e se ro fè ve zuro
Che no ve metterò zà moe da canto
Perche a diuero voi l'ha troppo duro
Osso da rosiggià, ben badamenti
Chi serue a donna crua con cuoe non puro.
Attendemo noi donca a sta contenti
Sempre allegri, e in sorazzo, che'l è honesto
Ch'ogn'un fuzze a sò poei trauagi, e stenti.
E però fazo chi ra fin de questo
Me di, per no tegniue chiù a desaxo,
Sarueme in gratia vostra che son lesto,
Per obediue in qua se vuoggie caxo.
EGNO’ Gian Pero, come sei corteixe,
(E che sei da caschun speixo per tà)
Ve prego che ve chiaxe d’acettà
Questo don, che ve fazzo a ra Zeneixe.
Perzò che ne distanza de paeixe
Ni longhezza de tempo strappassà,
N’han possuo come vei moe deschiantà
Dra gratia vostra, entr’o me cuoe re reixe.
Sò ben che fossa haora direi che son
Odacioso, e che prezumo assè
Chiu de quello che a mi no se conuen,
Però ve prego che me perdonè
Se merito de questo reprenson
Puoe c’hò fetto ogni cossa, a fin de ben.
Che ve cognosso, e vui cognossei mi,
E dei sauei mesimamente, assi,
Che sempre v'hò tegnuo per me patron,
E se ben, no m'ei deto occaxion
Moe de seruiue, no è mancaou da mi
Ma ben da vui, chi m'ei tegnuo fin chi
Che no sea fossa per seruiue bon
Ma sea como se vuoeggia, hora ve prego
Che ve chiaxe de famme esto fauò
(Se Dè ve daghe zò che dexirè,)
Che in bonna gratia de vostro Cugnò
Crollalanza gentì, me conseruè,
In seruixo dro quà moe sarò pego.
Che de vui megio Mego
No posso a fà quest'vuouera trouà
Ni chi chiu vorrentè rà deggie fà.
Procurè che accettà
Ghe chiaxe inseme questo me presente
A ro solito sò cortesemente
Che Dè tegne a vui rente
Sanna prosperitè d'ogn'hora, e in bando
Ro so reuerso, e a vui m'areccomando.
AL MEDESIMO
Con gran speisa, e trauagio (Segnò mè)
(E con quenti desgusti ro sà Dè)
Pe ri que m'hò hauuo quasi a desperà.
Sacchiè che tosto, che fuinto zà,
Vn trouei d'esti chi stampan papè,
E che in restreito m'accordei con lè
Perche o me hauesse subito a spacchià,
Si ghe lassei caparra ancon perche
O me servissi e ben, fittaraman,
Ma puo da varent'homo ò m'hà mancaou.
E cosi d'hoggi anchuoe, drento a Miran
Fin a disette giorni o m'hà menaou,
Che chiu in derrè, che in prima era de pè.
Pensè vui un poco sè;
D'esse si mà trattaou senza cazon,
Ra stizza hauei deueiua, e con raxon,
Onde per concruxon;
De no vorrei chiu tempo buttà via
Me ressorsi vegnimene a Pauia,
Dond'è unna Stamparia
Bonna, e perfetta, come ve farò
Vei, quando a Zena come vui sarò.
Atro da di no v'hò,
Per hora, saruo che me prego assè,
Che a trei me amixi me recomandè,
No sò se vui sacchiè:
Chi questi sen, mà ve ri vuoegio di
Azò che in questo no posse falli.
Steme donca a senti;
Messe Bernardo Castelletto, è l'un
Quà de seruì l'amigo è moe zazun.
E l'atro, che à caschun;
Vorentè serue, e moe de nò, no dixe
E messe Marcantogno dri Pernixe.
Che Dè si ro benixe;
E ro mantegne ogn'hò san, e gagiardo
Ro terso, è dri Ferrè messe Bernardo.
Quà de bon'oggio guardo;
E che dexiro chi, perche sò ben
Ch'esse con lè m'incressereiua men.
E a vui baxo re moen.
Pregandoue allegrezza, e sanitè
Che Dè ve daghe zò che dexirè.
Da ra Citte chi ha dentro sò confin,
Ra Torre de Boetio Seuerin.
A ei cinque d'Arui, dro mille cento
Ottantatrei, con soura quattro cento.
Christoffa (chi dexira de seruiue)
Zabata, questo de sò man ve scriue.